11/Sv. 9 Službeni list Europske unije 3 32009D0152 28.2.2009. SLUŽBENI LIST EUROPSKE UNIJE L 57/1 ODLUKA VIJEĆA od 20. studenoga 2008. o potpisivanju i privremenoj primjeni privremenog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane (2009/152/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegove članke 133. i 181. u vezi s člankom 300. stavkom. 2 prvom rečenicom prvog podstavka, uzimajući u obzir prijedlog Komisije, budući da: (1) — Dana 12. lipnja 2002. godine Vijeće je ovlastilo Komisiju da otvori pregovore s ciljem sklapanja Sporazuma o gospodarskom partnerstvu sa zemljama AKP. (2) _ Pregovori su zaključeni i privremeni sporazum s ciljem sklapanja  Sporazuma o  gospodarskom  partnerstvu između Europske zajednice i njezinih država članica, s jedne strane, i stranke Srednja Afrika, s druge stranke (uključujući Kamerun)  (dalje u  tekstu  ,privremeni sporazum s ciljem  sklapanja SGP-a") parafiran je 17. prosinca 2007. godine. (3) — Članak 98. stavak 4. privremenog sporazuma s ciljem sklapanja SGP-a predviđa njegovu privremenu primjenu do stupanja na snagu Sporazuma. (4) — Privremeni sporazum s ciljem sklapanja SGP-a trebao bi biti potpisan u ime Zajednice i privremeno se primjenji- vati u odnosu na čimbenike koji su pod nadležnošću Zajednice, podložno sklapanju Sporazuma mna neki kasniji datum, ODLUČILI SE: Članak 1. Potpisivanje privremenog sporazuma s ciljem sklapanja Spora- zuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge stranke, odobrava se u ime Zajednice podložno Odluci Vijeća o sklapanju navedenog Sporazuma. Tekst privremenog sporazuma s ciljem sklapanja SGP-a priložen je ovoj Odluci. Članak 2. Za potrebe članka 92. stavka 2. privremenog sporazuma s ciljem sklapanja SGP-a, Odbor za SGP s jedne se strane sastoji od članova Vijeća i predstavnika Zajednice, a s druge strane od predstavnika vlada srednjoafričkih država potpisnica. Komisija Vijeću, radi donošenja njegove odluke, predlaže stajalište Zajed- nice s ciljem vođenja pregovora o poslovniku Odbora za SGP. Članak 3. Predsjednik Vijeća ovime se ovlašćuje odrediti osobu odnosno osobe opunomoćene za potpisivanje privremenog sporazuma s ciljem sklapanja SGP-a u ime Europske zajednice podložno njegovu sklapanju. Članak 4. U odnosu na čimbenike koji su u nadležnosti Zajednice, privre- meni sporazum s ciljem sklapanja SGP-a primjenjuje se na privremenoj osnovi, u skladu s njegovim člankom  98. stavkom 4., do dovršetka postupaka za sklapanje. Komisija objavljuje obavijest s podacima o datumu privremene primjene. Sastavljeno u Bruxellesu 20. studenoga 2008. Za Vijeće Predsjednik B. LAPORTE